***ІІ этап (раённы, гарадскі) Рэспубліканскай алімпіяды***

***па беларускай мове і літаратуры***

**КОМПЛЕКСНАЯ РАБОТА ПА БЕЛАРУСКАЙ МОВЕ І ЛІТАРАТУРЫ**

**11′ клас**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 6 | 4 | 5 | 6 | 4 | 5 | 6 | 5 | 3 | 6 | **50** |

**Заданне 1.** Перакладзіце словы на беларускую мову. Запішыце, якімі фанетычнымі асаблівасцямі адрозніваюцца беларускія словы ад рускіх.

*Максімальная колькасць балаў – 6.*

|  |  |  |
| --- | --- | --- |
| Рускае слова | Беларускае слова | Фанетычныя законы (адрозненні) |
| дверь |  |  |
| улица |  |  |
| земля |  |  |
| заполье |  |  |
| правда |  |  |
| человек |  |  |

**Заданне 2.** Ад прапанаваных словазлучэнняў утварыце складаныя прыметнікі. Запішыце.

*Максімальная колькасць балаў – 4.*

|  |  |
| --- | --- |
| Устойлівы да цяпла – |  |
| добрае сэрца – |  |
| глыбокія думкі – |  |
| тоўстыя крылы – |  |
| дзвесце гадоў – |  |
| падобны на шкло – |  |
| восемсот тысяч – |  |
| небяспечны агонь – |  |

**Заданне 3**. Выпішыце са сказаў Якуба Коласа фразеалагізмы і патлумачце іх значэнне.

*Максімальная колькасць балаў – 5.*

1. Перш чым звязваць сябе з той ці іншай партыяй, трэба ўважліва прыгледзецца, каб правільна выбраць дарогу. 2. Я зноў хачу, як і калісьці, з адкрытай, простаю душой на стык дарог знаёмых выйсці і пераклікнуцца з табой. 3. Насця нічога не сказала і толькі ўздыхнула, а Кузьма разгарачыўся, і панёсся як малады неаб’езджаны конь. 4. А жанкі глядзяць здзіўлёна, кінуць слоўка шапатком. 5. Дай бог шчасця вам і долі ўсім, хто слёзы праліваў.

|  |  |  |
| --- | --- | --- |
| № сказа | Фразеалагізм | Значэнне |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

**Заданне 4.** Складзіце з кожным словам па два сказы: у першым сказе ўжывайце слова ў ролі самастойнай часціны мовы, у другім – у ролі прыназоўніка.

*Максімальная колькасць балаў – 6.*

Абапал, паблізу, упоперак.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 5.** Прапанаваныя дзеясловы *апанаваць, апаніраваць, пасаваць, пасіраваць, параваць, парыраваць* запішыце замест пропускаў у адпаведнай форме ў наступныя сказы.

*Максімальная колькасць балаў – 4.*

1) Тонкія рысы твару неяк не *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* да такога дужага асілка, якім быў Андрэй.

2) Сваім хуткім наступленнем партызаны *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* ўдар ворагаў.

3) Штосьці на гэты раз стрымала Сашу, *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* яго звычайную рашучасць.

4) Каб папярэдзіць падзенне або няшчасны выпадак падчас выступлення Вольгі на турніку, Максім уважліва *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* яе.

5) *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* дысертацыю маладога даследчыка два вядомыя дактары філалагічных навук.

6) Вада знаходзіцца ў стане вечнага руху. Ад сонца яна *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*, з пары робяцца хмары, з хмар робіцца дождж.

7) Калі ж *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* ганчакі, воўк агрызнуўся, шчэрачы клыкі.

8) Падчас гульні ў карты Юрка часта *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*.

**Заданнне 6.** Перакладзіце на беларускую мову. Словазлучэнні запішыце ў левы слупок, а спалучэнні слоў, якія не з’яўляюцца словазлучэннямі, – у правы.

*Максімальная колькасць балаў – 5.*

В зависимости от сведений, благодаря погоде, не обращать внимания на жару, в течение зимы, исходить из соображений, ответить на запрос, исходя из соображений, благодарить товарища, наподобие гриба, испытать беду.

|  |  |
| --- | --- |
| Словазлучэнні | Спалучэнні слоў |
|  |  |
|  |  |
|  |  |
|  |  |
|  |  |

**Заданне 7.** Ад прапанаваных слоў утварыце абстрактныя назоўнікі. Запішыце і графічна абазначце словаўтваральны сродак.

*Максімальная колькасць балаў – 6.*

|  |  |
| --- | --- |
| Аднаўляць → | малады → |
| харошы → | зімаваць → |
| касіць → | вандал → |

**Заданне 8.** Складзіце са слоў сказы, аб’яднайце іх у тэкст і запішыце. Укажыце стыль тэксту.

*Максімальная колькасць балаў – 5 (4 балы за афармленне тэксту, 1 бал за стыль)*

Мова, слова, фраз…лагізм, прыка…ка, прымаўка, гэта, абагульнен…е, узв…лічэнне, апаф…з, урачыстасць, тры…мф, ч…лавечы, думка, які, здаўна, прыцяг…ваць, с…бе, увага, вучоны, усе, цікаўныя, людзі, спрабаваць, разабрацца, сутнасць, гэты, тварэнні, ч…лавечы, дух, ускрыць, механізмы, якія, рэгуляваць, жыц…ё, і, смерць, мова, працэс, функцыянавання, яна, асобныя, выразы, і, словы, зразумець, на, падстава, якія, заканамернасці, заснавана, сакральны, формула, што, прапускаць, адзін, значэнне, затрымліваючы іншыя.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 9.** Сярод прыведзеных літаратуразнаўчых тэрмінаў падкрэсліце патрэбныя.

*Максімальная колькасць балаў – 3.*

**Да тропаў адносяцца:** кампазіцыя, ампліфікацыя, алагізмы, алегорыі, параўнанні, антытэзы, сінонімы, амонімы, метаніміі, антонімы, паронімы, перыфразы, гукаперайманні, метатэзы, таўталогіі, літоты, афрыкаты, асіміляцыі, працяжнікі, этымалагізмы*,* каламбуры, прыдаткі, экзатызмы, эўфемізмы.

**Заданне 10**. Запішыце прозвішчы ці псеўданімы шасці прадстаўнікоў беларускай літаратуры, якія жылі і працавалі ў ХІХ стагоддзі.

*Максімальная колькасць балаў – 6.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***ІІ этап (раённы, гарадскі) Рэспубліканскай алімпіяды***

***па беларускай мове і літаратуры***

**ВОДГУК НА МАСТАЦКІ ТВОР**

**11′ клас**

\* \* \*

Мы развітаемся,

I застануцца толькі словы,

Што не знайшлі

Шляхоў сваіх да вуснаў,

Што ўраган узвышаных пачуццяў

Перажылі

Ў глухой затоцы сэрца,

Што не змаглі

Забыцца на ўмоўнасць

Звычайных сцен

I той звычайнай столі,

Што закрывае сонца i нябёсы

I не дае

Ўпасці на зямлю

Начному космасу.

А словы «я люблю»

Павіслі ў маўчанні,

I развітанне холадам дыхнула...

*Ігар Пракаповіч*

***ІІ этап (раённы, гарадскі) Рэспубліканскай алімпіяды***

***па беларускай мове і літаратуры***

**ДАВЕДКІ**

**11′ клас**

**Заданне 1.**

|  |  |  |
| --- | --- | --- |
| Рускае слова | Беларускае слова | Фанетычныя законы (адрозненні) |
| дверь | дзверы | *дзеканне, зацвярдзелы гук [р], асіміляцыйная (суседняя) мяккасць;* |
| уголь | вугаль | *прыстаўны гук [в];фрыкатыўны (працяжны) гук [г];* |
| земля | зямля | *аканне (яканне);* |
| заполье | заполле | *фанетычнае падаўжэнне гука [л’];* |
| правда | праўда | *наяўнасць гука [ў] замест [в] у пазіцыі пасля галоснага перад зычным;* |
| человек | чалавек | *зацвярдзелы [ч], аканне;* |

**Заданне 2.**

*Цеплаўстойлівы*, *добрасардэчны*, *глыбакадумны*, *таўстакрылы*, *двухсотгадовы*, *шклопадобны*, *васьмісоттысячны*, *вогненебяспечны*.

**Заданне 3.**

|  |  |  |
| --- | --- | --- |
| № сказа | Фразеалагізм | Значэнне |
| 1. | Выбраць дарогу | *вызначыць, як належыць дзейнічаць.* |
| 2. | З адкрытай душой | *шчыра, даверліва.* |
| 3. | Як малады неаб’езджаны конь | *з вялікай хуткасцю.* |
| 4. | Кінуць слоўка | *коратка сказаць пра што-небудзь.* |
| 5. | Праліваў слёзы | *сумаваў, плакаў.* |

**Заданне 4.**

Прыслоўі *абапал, паблізу, упоперак* ужываюццаў ролі прыназоўнікаў, калі маюць пры сабе залежныя словы. Параўнайце:

|  |  |
| --- | --- |
| Зрабілі дарогу і *абапал* высадзілі дрэвы. | *Абапал дарогі* высадзілі дрэвы. |
| *Паблізу* тоўпіліся людзі. | *Паблізу крамы* тоўпіліся людзі. |
| Гаспадыня перабегла *ўпоперак* гасцінец. | *Упоперак гасцінца* вяліся земляныя работы. |

**Заданне 5.**

1) Тонкія рысы твару неяк не *пасавалі* да такога дужага асілка, якім быў Андрэй. 2) Сваім хуткі наступленнем партызаны *парыравалі* ўдар ворагаў. 3) Штосьці на гэты раз стрымала Сашу, *апанавала* яго звычайную рашучасць. 4) Каб папярэдзіць падзенне або няшчасны выпадак падчас выступлення Вольгі на турніку, Максім уважліва *пасіраваў* яе. 5) *Апаніравалі* дысертацыю маладога даследчыка два вядомыя дактары філалагічных навук. 6) Вада знаходзіцца ў стане вечнага руху. Ад сонца яна *паруе*, з пары робяцца хмары, з хмар робіцца дождж. 7) Калі ж *апанавалі* ганчакі, воўк агрызнуўся, шчэрачы клыкі. 8) Падчас гульні ў карты Юрка часта *пасаваў*.

**Каментар**. За кожнае правільна ўпісанае слова налічваецца 0,5 бала. Словы трэба было ўстаўляць у адпаведнасці з наступнымі значэннямі.

**АПАНАВА́ЦЬ**, -нуе; *зак., каго-што*. 1. Ахапіць, авалодаць поўнасцю (пра настрой, думкі, пачуцці, а таксама пра фізічны стан чалавека. // Перамагчы, узяць верх (над настроем, думкамі, пачуццямі і пад.). 2. Напасці ў вялікай колькасці, акружыць з усіх бакоў.

**АПАНІ́РАВАЦЬ**, -рую, -руеш, -руе; *незак*. Выступаць у якасці апанента на дыспуце, спрэчцы; быць чыім-небудзь апанентам. // Наогул пярэчыць каму-небудзь у спрэчцы.

**ПАСАВА́ЦЬ¹**, суе; *незак*. Падыходзіць, адпавядае каму-небудзь, чаму-небудзь. *Сукенка пасуе дзяўчыне*.

**ПАСАВА́ЦЬ²**, сую, -суеш, -суе; *незак*., *што* і без *дап*. Перадаваць адзін другому мяч, шайбу і пад. у спартыўнай гульні. *Пасаваць мяч*.

**ПАСАВА́ЦЬ³,** сую, -суеш, -суе; *незак*. 1. Пры гульні ў карты адмовіцца ўдзельнічаць у розыгрышы да наступнай раздачы карт. 2. *перан.; перад кім-чым* і без *дап*. Прызнаваць сябе бяссільным перад чым-небудзь; здавацца. *Пасаваць перад старэшымі*.

**ПАСІ́РАВАЦЬ,** -рую, -руеш, -руе; *зак*. і *незак.* (ад фр. passer – перадаваць). *Спец*. Падтрымліваць (спартсмена, артыста), каб папярэдзіць падзенне або іншыя няшчасныя выпадкі пры выкананні акрабатычных, гімнастычных, цыркавых практыкаванняў.

**ПАРАВА́ЦЬ**, -руе; *незак*. Вылучаць пару.

**ПАРЫРАВАЦЬ**, -рую, -руеш, -руе; *зак*. і *незак., што*. 1. Адбіць (адбіваць) (удар; першапачаткова – у фехтаванні). 2. *перан*. Абвергнуць (абвяргаць) (чые-небудзь довады, нападкі і пад. у спрэчках).

**Заданне 6.**

|  |  |
| --- | --- |
| Словазлучэнні | Спалучэнні слоў |
| не зважаць на спёку | у залежнасці ад звестак |
| зыходзіць з меркаванняў | дзякуючы надвор’ю |
| адказаць на запытанне | на працягу (цягам) зімы |
| дзякаваць таварышу | зыходзячы з меркаванняў |
| спазнацца з бядой (спазнацьбяду) | накшталт грыба |

**Заданне 7.**

|  |  |
| --- | --- |
| Аднаўляць → аднаўл-**енн**-е | малады → малад-**осць** |
| харошы → хара-**ств**-о | зімаваць → зімоў-**к**-а |
| касіць → кась-**б**-а | вандал → вандал-**ізм** |

**Заданне 8.**

Мова, слова, фразеалагізм, прыказка, прымаўка – гэта абагульненне, узвелічэнне, апафеоз, урачыстасць, трыумф чалавечай думкі, якія здаўна прыцягвалі да сябе ўвагу вучоных, усіх цікаўных. Людзі спрабавалі разабрацца ў сутнасці гэтых тварэнняў чалавечага духу, ускрыць механізмы, якія рэгулююць жыццё і смерць мовы ў працэсе функцыянавання яе асобных выразаў і слоў, зразумець, на падставе якіх заканамернасцяў заснавана сакральная формула, што прапускае адно значэнне, затрымліваючы іншыя.

*А.Аксамітаў.*

Стыль – *навуковы*.

**Заданне 9.**

**Да тропаў адносяцца:** кампазіцыя, ампліфікацыя, алагізмы, алегорыі, параўнанні, антытэзы, сінонімы, амонімы, метаніміі, антонімы, паронімы, перыфразы, гукаперайманні, метатэзы, таўталогіі, літоты, афрыкаты, асіміляцыі, працяжнікі, этымалагізмы*,* каламбуры, прыдаткі, экзатызмы, эўфемізмы.

**Заданне 10.**

Янка Лучына, Вінцэнт Дунін-Марцінкевіч, Францішак Багушэвіч, Ян Баршчэўскі, Адам Гурыновіч, Адам Міцкевіч і інш.

**Каментар**. У якасці правільнага адказу варта прымаць прозвішчы і псеўданімы любых дзеячаў літаратуры ХІХ ст. : і тых, якія пісалі па-беларуску, і тых, якія пісалі па-польску.